বাংলাদেশের প্রখ্যাত গীতিকার ও সুরকারদের সৃষ্ট কালজয়ী গানগুলো থেকে নির্বাচিত গান নিয়ে 'গীতিময়' অনুষ্ঠানটি নির্মাণ করা হয়েছে। হাসান ইউসুফ খানের প্রযোজনায় অনুষ্ঠানটি উপস্থাপনা করেছেন বাপ্পা মজুমদার। অনুষ্ঠানের এ পর্বের আমন্ত্রিত অতিথি প্রখ্যাত গীতিকার ফজল-ই-খুদা। তাঁর পছন্দের গান পরিবেশন করবেন শিল্পী অপু ও নিশিতা। বাংলাদেশের প্রখ্যাত গীতিকার ও সুরকারদের কালজয়ী সব গান দিয়ে এই অনুষ্ঠানটি সাজানো হয়। নতুন প্রজন্মের শিল্পী ও মিউজিশিয়ানদের উপস্থাপনায় নতুনভাবে এই গানগুলি সরাসরি ষ্টুডিওতে ধারন করা হবে, যেখানে সংশ্লিষ্ট গীতিকার সুরকার একি সেটে উপস্থিত থাকবেন। গান চলার ফাঁকে ফাঁকে গীতিকার, সুরকারের সাথে আলাপচারিতায় বেরিয়ে আসবে ঐ গানের বৈশিষ্ট্য। পরবর্তী পর্যায়ে প্রখ্যাত গীতিকার, সুরকারদের গানও পরিবেশন করা হবে বিভিন্ন সাংস্কৃতিক ব্যাক্তিত্ব ও শিল্পীদের উপস্থিতিতে। এনটিভিতে সোমবার রাত ৯টায় প্রচার হবে সঙ্গীতানুষ্ঠান ‘গীতিময়’।